Bilist bakkede ud En 27-årig knallertkører er død efter en ulykke i Farsø lørdag aften. Ulykken skete ved Nørregade og Skovbakkeallé, hvor en 27-årig mand fra Aars kom kørende på sin knallert på cykelstien. Samtidig bakkede en bilist ud på fortov og cykelsti, og knallertkøreren kørte ind i bilen og blev slynget op over den. Knallertkøreren blev kørt til Aalborg Universitetshospital, men i dag måtte lægerne opgive at redde ham. Bilen, der bakkede ud foran den 27-årige knallertkører, blev ført af en 48-årig mand fra Skive, som er frakendt førerretten. Der blev taget blodprøver af både bilist og knallertkører i forbindelse med ulykken.

Referat:
Lægerne kunne ikke redde ung knallertkører fra Aars.